Mesjė 99
Mesjė 99 – sūkurio galaktika, esanti Berenikės Garbanų žvaigždyne. Ši galaktika nuo mūsų yra nutolusi 60 milijonų šviesmečių. Galaktika atsisukusi į mus beveik tiksliai savo plokštuma ir sukasi pagal laikrodžio rodyklę. Objektas dar žymimas NGC 4254 numeriu. Jo regimasis ryškis – 9,9. Tai vienas iš blyškiausių Mesjė objektų. Galaktika nelabai taisyklinga. Nukrypimai nuo taisyklingos formos galbūt atsirado jai sąveikaujant su gretimomis galaktikomis. Galaktiką atrado Pierre Méchain 1781 m. Istoriškai tai antroji galaktika, oficialiai pripažinta spiraline (1846 m.). Pirmoji tokia pripažinta Mesjė 51.